paragraph_text: William James "Count" Basie (21. kolovoza 1904.&nbsp;– 26. travnja 1984.) bio je američki jazz klavirist, orguljist, vođa sastava i kompozitor. S klavirom ga je upoznala majka, a već kao tinejdžer je nastupao. Ispisavši se iz škole, naučio je upravljati reflektorima za vodvilj i improvizirati klavirsku pratnju za nijeme filmove u lokalnom kinu Red Banka, njegovog rodnog grada. Sa šesnaest je godina sve više svirao jazz na klaviru na zabavama, odmaralištima i drugim mjestima. 1924. otišao je u Harlem gdje se njegova izvođačka karijera proširila; išao je na turneje sa sastavima u glavne gradove jazza kao što su Chicago, St. Louis i Kansas City. 1929. se pridružio Bennijevom Motenovom sastavu u Kansas Cityju gdje je svirao sve do Motenove smrti 1935. godine.